
PËR NJË SHTESË NË VENDIMIN NR.427, DATË 12.9.2002 TË KËSHILLIT TË MINISTRAVE “PËR NJEHSIMIN E GRADAVE USHTARAKE ME FUNKSIONET ORGANIKE NË TË GJITHA NIVELET E HIERARKISË SË KOMANDIMIT DHE TË DREJTIMIT TË FORCAVE TË ARMATOSURA TË REPUBLIKËS SË SHQIPËRISË”
 
Në mbështetje të nenit 100 të Kushtetutës dhe të pikës 2 të nenit 24 të ligjit nr.8670, datë 26.10.2000 “Për gradat dhe karrierën ushtarake në Forcat e Armatosura të Republikës së Shqipërisë,” me propozimin e Ministrit të Mbrojtjes, Këshilli i Ministrave

V E N D O S I:

1. Në lidhjen nr.1, që i bashkëlidhet vendimit nr.427, datë 12.9.2002 të Këshillit të Ministrave, pas numrit rendor 28, shtohen numrat rendorë si më poshtë vijojnë 
“ 29. Përfaqësues ushtarak i Republikës së Shqipërisë pranë NATO-s, Gjeneral brigade 
30. Zëvendëspërfaqësues ushtarak i Republikës së Shqipërisë  pranë NATO-s, kolonel.”.
2. Efektet financiare, që rrjedhin nga zbatimi i këtij vendimi, të përballohen nga buxheti i vitit 2003, miratuar për Ministrinë e Mbrojtjes.
Ky vendim hyn në fuqi pas botimit në Fletoren Zyrtare.

